143 



maager rundt omkring ved Havnen og ved Kalvebod Strand, 

 men kun i ringe Tal; saaledes har jeg 27 Januar ved Amagers 

 Østkyst noteret Storm maager i Hundredevis og en halv Snes 

 Hættemaager; 21 Februar Stormmaager i overordentlig Mængde 

 ved Langebro samt 5 Hættemaager; 8 Marts 12 Hættemaager 

 over en Kloaks Udløb i Havnegade o. s. v. 



Samme Aar om Efteraaret var det første Gang, at Hætte- 

 maagerne viste sig inde i Søerne ved København, hvad der den 

 Gang vakte en overordentlig Opsigt. Saa vidt jeg mindes var 

 det i Slutningen af November, at de kom ind til Søerne, og de 

 holdt sig da væsentlig ved Sankt Jørgenssø, i det nordøstlige 

 Hjørne mellem Dosseringen og Jernbanen. I min ornithologiske 

 Dagbog findes et Hul for de Maaneder, da det lige var i den 

 Tid, jeg havde travlt med at tage Embedseksamen; men jeg 

 kom en Gang om Ugen forbi Søen sammen med nuværende 

 Overlæge Stein paa Skørping Sanatorium, og jeg mindes, at vi 

 nogle Gange paa Vejen gjorde Indkøb hos en Hesteslagter af 

 Kød til at fodre Maagerne med. Den Gang havde Maagerne 

 nemlig endnu ikke vænnet sig til at spise Franskbrød; Folk 

 prøvede at kaste det ud til dem, og de snappede vel efter det, 

 men lod det falde med Foragt. Det almindelige Fodringsmiddel 

 var Kød, og Sildene begyndte saa smaat at dukke op. Hvor 

 længe Maagerne holdt sig i Søen, har jeg ikke optegnet; men 

 der findes slet intet om dem i min Dagbog for Februar-Marts 

 1890, saa jeg maa gaa ud fra, at de ikke blev der Vinteren over. 

 Den følgende Vinter tilbragte jeg i Grønland og ved intet om, 

 hvorvidt Maagerne da kom ind til Søerne. I Vinteren 1891 — 92 

 viste de sig ikke her, men var øjensynlig tiltagne stærkt i Antal 

 omkring København, hvad mine Dagbogsoptegnelser tydelig viser; 

 saaledes saa jeg 14 Januar ved Langebro over 50, et Tal, som 

 aldrig var naaet i Optegnelserne fra tidligere Aar; 3 Dage senere 

 fandtes de ved Langebro i Massevis sammen med en Del Storm- 

 maager, men saaledes at Hættemaagerne havde Overvægten, og- 

 saa noget hidtil ukendt; Dagbogen for Februar-Marts viser stadig 

 det samme: talrige Hættemaager i Havnen, paa Amager og ved 

 Langebro. 



Den paafølgende Vinter forøges atter deres Antal og deres 

 faste Indvandring i Københavns Søer og Parker begynder. Det 

 var den Vinter en haard Frost indtil -^ 20" C. og Søerne frøs 

 snart ti!; kun en Vaage var aaben i Sankt Jørgenssø paa det 



11 



